作者：柳永
词牌/韵律：望远行

paragraphs: 绣帏睡起。
残妆浅，无绪匀红补翠。
藻井凝尘，金梯铺藓，寂寞凤楼十二。
风絮纷纷，烟芜苒苒，永日画阑，沈吟独倚。
望远行，南陌春残悄归骑。
凝睇。
消遣离愁无计。
但暗掷、金钗买醉。
对好景、空饮香醪，争奈转添珠泪。
待伊游冶归来，故故解放翠羽，轻裙重系。
见纤腰，图信人憔悴。